|  |  |
| --- | --- |
| RKP: 17477Matični broj: 03999351Naziv obveznika: Ekonomska škola PulaPošta i mjesto: 52100 PulaUlica i kućni broj: Kovačićeva 3Razina: 31Šifra djelatnosti: 8532Razdjel: 0Šifra općine: 359 | AOP oznaka razdoblja: 2021-12OIB: 47059499324 |

**BILJEŠKE**

**za razdoblje od 1. siječnja do 30. prosinca 2021. godine**

Ekonomska škola Pula je srednjoškolska odgojno-obrazovna ustanova koja obrazuje

učenike u četverogodišnjim obrazovnim programima iz sektora ekonomije, trgovine i poslovne administracije za zanimanja ekonomist i poslovni tajnik.

Ekonomska škola Pula osnovana je Odlukom Skupštine Županije o prestanku postojanja Škole u društvenim djelatnostima Pula i osnivanju Gimanzije, Ekonomske škole i Medicinske škole, od 25.6.1992. godine.

Ekonomska škola Pula upisuje dva razredna odjela koji se školuju za zanimanje ekonomist te jedan razredni odjel koji se školuje za zanimanje poslovni tajnik. U svaki razredni odjel upisuje se ukupno 24 učenika.

U šk.god. 2021./2022. Ekonomsku školu Pula pohađa ukupno 278 učenika te je zaposleno ukupno 45 redovnih radnika i 6 pomoćnika u nastavi kroz program Mozaik 4.

Škola ima odobrenje Ministarstva znanosti i obrazovanja za nastavne planove i programe iz sektora ekonomije, trgovine i poslovne administracije za zanimanje ekonomist i poslovni tajnik.

Djelatnost Škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada, a u skladu sa Zakonom o ustanovama (NN 76/93, 29/97, 47/99, 35/08), Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10- ispravak, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19) i Statutom Škole.

Obveza sastavljanja financijskih izvještaja u sustavu proračuna propisana je odredbama čl. 105 Zakona o proračunu („Narodne novine”, br. 87/08, 136/12 i 15/15), a Pravilnikom o financijskom izvještavanju u proračunskom računovodstvu („Narodne novine”, br. 3/15, 93/15, 135/15, 2/17, 28/17, 112/18 i 126/19) propisani su obrasci, njihov sadržaj i oblik financijskih izvještaja. Financijski izvještaj za proračunsku godinu sastavlja se na sljedećim obrascima:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR-RAS
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o promjenama u vrijednosti i obujmu imovine i obveza na obrascu P-VRIO
* Izvještaj o obvezama na obrascu OBVEZE

Pored navedenih obrazaca, sastavni dio financijskog izvještaja su i Bilješke uz financijski izvještaj.

**Bilješke uz Bilancu**

**AOP 002** Smanjena je vrijednost imovine zbog redovnog godišnjeg obračuna amortizacije po zakonskim stopama.

**AOP 009** Stambeni objekti – u cijelosti je otplaćen stan u vlasništvu škole.

**AOP 014** Postrojenja i oprema vrijednost se značajno smanjila zbog smanjene nabavke dugotrajne imovine, a postojeća se otpisuje.

**AOP 030** Smanjenje vrijednosti knjiga u odnosu na prethodnu godinu dogodilo se zbog obračunatog ispravka vrijednosti knjiga u školskoj knjižnici (knjige su sve za posudbu), istovremeno je i nabavljeno novih knjiga.

**AOP 049** Sitan inventar (AOP 049 i AOP 050) povećana je vrijednost zbog povećane nabave sitnog inventara u 2020.g.

**AOP 071** Novčana sredstva u blagajni su manja u odnosu na prethodnu godinu zbog utrošenih sredstava za sve troškove koji su bili planirani za kraj 2021.g.

**AOP 081** Ostala potraživanja se odnose na isplaćena bolovanja na teret HZZO-a.

**AOP 144** Potraživanja se odnose na potraživanja za prijevoz učenika s teškoćama u razvoju i potraživanja za troškove voća (škola je uključena u program shema voće po kojem tjedno dobivamo voće za učenike).

**AOP 154** Potraživanja od učenika za povećane troškove obrazovanja su podmirena do kraja godine, ostatak se očekuje početkom 2022.g.

**AOP 155** Potraživanja za prihode od najma prostora su smanjena zbog naplaćenih potraživanja i znatno manjih obračunatih prihoda zbog proglašene pandemije, pa samim time nismo iznajmljivali prostor u obimu u kojem je to bilo predviđeno.

**AOP 168** Kontinuirani rashodi budućih razdoblja odnose se na obveze za plaće za mjesec prosinac.

**AOP 182** Ostale tekuće obveze odnosi se na obveze za bolovanja na teret HZZO-a.

**AOP 235** Ostali vlastiti izvori smanjeni su zbog isknjiženja stana – u cijelosti je otplaćen (veza AOP 009).

**AOP 239** Višak prihoda poslovanja smanjen u odnosu a prethodnu godinu zbog utrošenih sredstava koja su zatečena 31.12.2020. godine i to na opremanje škole potrebnim sredstvima i opremom.

**AOP 249** Obračunati prihodi poslovanja odnose se na najam prostora i na prihode od učenika za povećane troškove obrazovanja.

**AOP 253** Izvanbilančna evidencija AOP 253,254 – donosi se na primljena prijenosna računala na korištenje od MZO i na započete sudske sporove Škole kao tuženika sa radnicima Škole zbog neisplate povećanja osnovice od 12/2015- 1/2017 godine.

Tablica započetih sudskih sporove sastavni je dio ovih Bilješki.

Tabela Popis ugovornih odnosa i sl. koji uz ispunjenje određenih uvjeta, mogu postati obveza je prazna jer takvih ugovora nemamo

**Bilješke uz Izvještaj o prihodima i rashodima, primicima i izdacima**

**AOP 057** U izvještajnom razdoblju ostvareni su prihodi od ŠŠK-a za prijevoz učenika na natjecanje

**AOP 069** Tekuće pomoći temeljem prijenosa EU sredstava smanjena su u odnosu na 2020. g. je smanjen broj pomoćnika u nastavi koji se financiraju od EU sredstava (projekt Mozaik 3 završen je završetkom šk.g. 2019/20.) .

**AOP 112** Ostali nespomenuti prihodi ostvareni su od zakasnine naplaćene od učenika, refundacije štete od osiguravajućeg društva, prihode ostvarene od učeničke zadruge, refundacije troškova pripravništva iz prethodne godine.

**AOP 122** Ostvareni prihodi od iznajmljivanja prostora, ove godine su smanjeni zbog pandemije.

**AOP 130** Prihodi iz nadležnog proračuna povećani su zbog povećanih stvarnih troškova, kao i zbog povećanih troškova tekućeg održavanja.

**AOP 131** Ostvaren je prihod za opremanje školske knjižnice novim naslovima.

**AOP 149** Troškovi plaća porasli su zbog uvećane osnovice za isplatu plaća, povećanog minulog rada i isplaćenih tužbi za neisplaćeno povećanje osnovice 12/2015-1/2017 u iznosu od 6% na bruto plaće tuženog razdoblja.

**AOP 153** Ostali rashodi za zaposlene su veći zbog većeg broja radnika koji su ostvarili pravo na jubilarne nagrade,regres, božićnicu.

**AOP 156** Doprinosi na plaće uvećani su zbog povećanja mase isplaćenih plaća.

**AOP 157** Doprinosi za osiguranje za slučaj nezaposlenosti odnosi se na isplaćene plaće za period 12/2015 - 1/2017 – za tužbe

**AOP 159** Povećane su naknade troškova zaposlenima zbog povećanja troškova prijevoza na posao i s posla (u 2020.g. se veliki dio nastave održavao on line, a za to vrijeme nije isplaćivana naknada za prijevoz), blago su povećani i troškovi službenih putovanja, a smanjeni su troškovi stručnog usavršavanja – manje je plaćeno kotizacija za stručne skupove – održavani su on line i bez naknade.

**AOP 164** Rashodi za materijal i energiju uvećani su zbog povratka klasičnoj nastavi u živo, u većem dijelu školske godine (on line se odvijala samo u slučajevima kada je bio veliki broj zaraženih učenika covidom), uslijed čega su veći troškovi energenata, a povećani su troškovi materijala za tekuće održavanje (izrada eko boxa za spremnike za smeće kako bi se spriječilo razbacivanje otpada u okoliš škole).

**AOP 172** Povećani su rashodi iz ove grupe za usluge prijevoza, pošte i telefona (znatno su povećani troškovi prijevoza učenika s teškoćama u razvoju – više učenika koji koriste uslugu prijevoza u odnosu na prethodnu godinu), blago su smanjeni troškovi tekućeg i investicijskog održavanja (svi obavezni pregledi zgrade, uređaja i opreme su obavljeni u predviđenim rokovima). Intelektualne usluge troškovi su povećani zbog većeg broja pomoćnika u nastavi koji su financirani po ugovoru o djelu.

**AOP 182** Ostali nespomenuti troškovi poslovanja su porasli zbog izgubljenih tužbi za isplatu razlike plaća od 6% za period 12/2015 – 1/2017. Primljeno je ukupno 30 tužbi, a do kraja 2021. godine isplaćeno je njih 22 – na AOP 188 i 189 su prikazani troškovi odvjetnika i sudskih pristojbi.

**AOP 191** Financijski rashodi znatno su povećani u odnosu na 2020.g. zbog plaćenih zateznih kamata na tužbe (neto plaće, doprinosi, porezi) isplaćene tokom 2021.g. – veza sa AOP 182.

**AOP307** Prihodi od prodaje imovine smanjeni su u odnosu na 2020.g. jer je početkom godine radnik otplatio stan nad kojim postoji stanarsko pravo.

**AOP 635** Rezultat poslovanja na dan 31.12. 2021.g. je manjak prihoda od =17.624,66 kn (=7.275,48 kn – višak prihoda poslovanja i = 24.900,14 kn manjak prihoda od nefinancijske imovine).

**AOP 636** Višak prihoda prenesen iz prethodne godine iznosi =63.220,21 kn.

**AOP 638** Višak prihoda raspoloživ na dan 31.12.2021. iznosi =45.595,55 kn.

**Bilješke uz Izvještaj o obvezama**

**AOP 038** Stanje obveza na dan 31.12.21. iznosi =621.566,65 i odnosi se na:

* obveze za zaposlene =516.983,56
* obveze za materijalne rashode =41.585,73
* obveze za financijske rashode =1.039,67
* ostale tekuće obveze =58.851,74
* obveze za nabavu nef. imovine =3.105,95

od čega su sve nedospjele obveze.

**Bilješke uz Izvještaj o promjenama u vrijednosti i obujmu imovine i obveza**

Tokom 2021. godini nije bilo promjena u obujmu imovine i obveza.

**Bilješke uz obrazac RAS funkcijski**

**AOP 110** U 2021. godini povećani su ukupni rashodi za 13,3% u odnosu na 2020. godinu.

Pula, 31. 01. 2022.

Osoba za kontakt: Renata Marković

 tel. 052/380-558

 Zakonski predstavnik

 \_\_\_\_\_\_\_\_\_\_\_\_\_\_\_\_\_\_\_\_\_

 Petko Radulović, dipl.oec.